A Bizottság 442/91/EGK rendelete

(1991. február 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 53/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt kombinált nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a mellékelt táblázat 1. és 4. terméke tekintetében a Nómenklatúra Bizottság az elnöke által kitűzött határidőn belül nem nyilvánított véleményt;

mivel a mellékelt táblázat 2., 3. és 5. terméke tekintetében az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. február 25-én.

a Bizottság részéről

Christiane Scrivener

a Bizottság tagja

[1] HL L 7., 1991.1.10., 14. o.

[2] HL L 256., 1987.7.9., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Gömbfa tűlevelű fából, teljes hosszában állandó átmérőre hántolva, hosszában fűrészelve, amelynek egyik vége hegyezett, a kert- és parképítésben való felhasználásra, kerítések, sövények, paravánok stb. építéséhez. | 44071099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 4407, 440710 és a 44071099 KN-kód megfogalmazása határozza meg. Az árucikkek nem sorolhatók a 4403 vagy 4404 vámtarifaszám alá, mert hántoltak; a 4409 vámtarifaszám alá, mert nem méretre szabottak; a 4421 vámtarifaszám alá, mert nincsenek kellőképpen megmunkálva. |

2.Összehajtható raklapszegély, négy darab (2x2 db ugyanolyan hosszúságú) fából, a végein sarokvassal, amely magára a raklapra helyezhető keretet alkot (lásd a 2. számú esetről készített felvételt). | 44219099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 4421, a 442190 és a 44219099 KN-kód megfogalmazása határozza meg. A raklap részeinek kell tekinteni azokat az árucikkeket, amelyek nem sorolhatók a 4415 vámtarifaszám alá (lásd a harmonizált rendszer III. árucsoportja 4415 vámtarifaszámhoz, illetve 4421 vámtarifaszámhoz kapcsolódó magyarázó megjegyzés 2. pontját). |

3.Koszorú formájú árucikk fűzfavesszőből, részben művirágokkal, műlevelekkel, szalagokkal, kis állatfigurákkal (például pillangó és csirke) díszítve. (Példaként lásd a 3. esetről készített felvételt.) | 46021091 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 6. árucsoporthoz kapcsolódó 1. megjegyzés, valamint a 4602, a 460210 és a 46021091 KN-kód megfogalmazása határozza meg. Ennek az árucikknek a lényeges jellemzőjét a fonott fűzfavessző határozza meg. |

4.Hordozható rádió adó-vevő készülék (úgynevezett walkie-talkie) műanyagból, morzefunkcióval is, elemmel működik, leadott teljesítménye legfeljebb 5 milliwatt ERP (ténylegesen kisugárzott teljesítmény), zajszűrő, csatornaválasztó és voltmérő nélkül. | 95039031 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, a 950390 és a 95039031 KN-kód megfogalmazása határozza meg. Ezt a készüléket nem lehet a 85252090 KN-kód alá sorolni, mert leadott teljesítmény legfeljebb 5 milliwatt ERP, és nem tartalmaznak sem zajszűrőt, sem csatornaválasztót, sem pedig voltmérőt, ezért játékként kell besorolni. |

5.Madárfészek formájú árucikk fonott fűzfavesszőből, hat csirkével, művirágokkal és műlevelekkel díszítve. (Lásd az 5. esetről készített felvételt.) | 95059000 | Mivel díszítő árucikket tartalmaz, a besorolást a kombinált nómenklatúra 1. és 6. általános értelmezési szabályának rendelkezései, valamint a 9505, a 950590 és a 95059000 KN-kód megfogalmazása határozza meg; a csirkék jelenléte nyilvánvalóan a húsvéthoz kapcsolódik. |

+++++ TIFF +++++

+++++ TIFF +++++

| |

+++++ TIFF +++++

|

--------------------------------------------------